การประกอบธุรกิจ

1. นโยบายและภาพรวมการประกอบธุรกิจ

1.1 วิสัยทัศน์ วัตถุประสงค์ เป้าหมายในการดำเนินงานของบริษัท

ธุรกิจประกันภัย มีบทบาทในการพัฒนาสร้างเสริมความแข็งแกร่งให้ระบบเศรษฐกิจ
สังคมของประเทศ และยกระดับคุณภาพชีวิตที่ดี
มีความเข้าใจถึงสิทธิประโยชน์จากระบบประกันครบถ้วน เหมือนวิสัยทัศน์ของบริษัทที่ว่า
“วางใจเมื่อเรียกใช้ อุ่นใจเมื่อมีภัย”
โดยเป็นไปตามวัตถุประสงค์ในการดำเนินธุรกิจเพื่อสร้างผลกำไร
สร้างผลตอบแทนแก่ผู้มีส่วนได้ส่วนเสียอย่างยั่งยืน พร้อมทั้งปกป้อง

ผลประโยชน์ของประชาชน นอกจากนี้ บริษัทได้ปรับกระบวนการทำงานภายในให้สอดคล้องกับกลยุทธ์
รวมถึงการบริหารจัดการ

และการพัฒนาต่างๆ เพื่อให้แน่ใจว่าบริษัทมีความเข้มแข็ง มีมาตรฐานในดำเนินกิจการ ดังนี้

1) พัฒนาผลิตภัณฑ์ที่มีความหลากหลาย สามารถตอบสนองความต้องการของลูกค้า
ให้ความสำคัญต่อการบริหารความ

เสี่ยงภัยจากการรับประกันภัย โดยเน้นการจัดการรับประกันภัยที่มีคุณภาพ เบี้ยประกันภัยที่เหมาะสม
การประกันภัยต่อไปยังผู้รับ

ประกันภัยต่อที่มีความมั่นคงทางการเงิน

2) พัฒนาบุคลากรให้มีความรู้ และจริยธรรม ควบคู่ไปกับการพัฒนาเทคโนโลยีสารสนเทศ
เปิดเผยข้อมูลงบการเงินตามมาตรฐานทางบัญชีอย่างถูกต้องและโปร่งใส
เพื่อรักษาระบบบรรษัทภิบาลที่ดี

3) พัฒนาองค์กรให้มีฐานะการเงินที่มั่นคงและแข็งแกร่ง
โดยมุ่งเน้นการสร้างและดำรงความมั่นคงแข็งแรงของเงินกองทุน
ตามเกณฑ์ที่หน่วยงานกำกับดูแลกำหนดไว้

สำหรับเป้าหมายของบริษัท คือ
การรักษางานลูกค้าเดิมให้มีการต่ออายุกรมธรรม์ประกันภัยกับบริษัทให้ได้สัดส่วนไม่น้อยกว่า 80%
ขยายงานการประกันภัยรถยนต์ภาคบังคับ (พรบ.) และภาคสมัครใจ
โดยจะวางผลิตภัณฑ์ใหม่ด้านการประกันภัยรถยนต์แบบ 3 Plus
ที่เพิ่มความคุ้มครองและผลประโยชน์เพิ่มเติม และออกแบบผลิตภัณฑ์ประเภทอื่นๆ เช่น
ประกันภัยอุบัติเหตุส่วนบุคคลเป็นผลิตภัณฑ์แบบสำเร็จรูป ประกันภัยโรคมะเร็ง
ที่ระบุเงื่อนไขความคุ้มครองแบบตรวจพบว่าเป็นโรคมะเร็งเป็นครั้งแรก จ่ายทันที

แผนประกันภัยเงินชดเชยรายได้ขณะพักรักษาตัวในโรงพยาบาลในฐานะผู้ป่วยใน เป็นต้น

ในปี 2556 ภาพรวมของบริษัทยังสามารถเติบโตเพิ่มขึ้นแต่เป็นการเติบโตแบบชะลอตัว
โดยมีเบี้ยประกันภัยรับตรงเพิ่มขึ้น

ประมาณร้อยละ 12% ประกอบด้วยเบี้ยประกันอัคคีภัย 2.00% ประกันภัยเบ็ดเตล็ด 39.00%
ประกันภัยขนส่งทางทะเล 0.70% และ

ประกันภัยรถยนต์ 58.00% ซึ่งคิดเป็นส่วนแบ่งทางการตลาดประมาณ 0.50%
สำหรับการประกันภัยรถยนต์ภาคบังคับ (พรบ.)

และภาคสมัครใจประเภท 1 ประเภท 2 และประเภท 5 มีการเติบโตเพิ่มขึ้นค่อนข้างมากประมาณ
โดยเฉพาะการประกันภัยรถยนต์

ภาคบังคับ (พรบ.)

1.2 การเปลี่ยนแปลงและพัฒนาการที่สำคัญ

บริษัทก่อตั้งขึ้นเมื่อวันที่ 28 มกราคม 2492 โดยใช้ชื่อว่า “ บริษัท ประกันนิรภัย จำกัด”
เพื่อประกอบธุรกิจด้านประกันภัย

ปี 2522 เปลี่ยนชื่อเป็นบริษัท อินเตอร์ไลฟ์ประกันภัย จำกัด ปี 2531
เปลี่ยนแปลงโครงสร้างผู้ถือหุ้นใหม่ประกอบด้วย ธนาคาร

มหานคร จำกัด (มหาชน) บริษัท ทีซีซี ธุรกิจ จำกัด ธนาคารกรุงเทพฯพาณิชย์การ จำกัด
กลุ่มห้างสรรพสินค้าเซ็นทรัล จำกัด และบริษัทเงินทุนหลักทรัพย์ ปี 2533 เพิ่มทุนจดทะเบียนจาก
50.0 ล้านบาท เป็น 75.0 ล้านบาท
และได้เข้าจดทะเบียนในตลาดหลักทรัพย์แห่งประเทศไทยตั้งแต่วันที่ 1 มีนาคม 2534 ปี 2535
เพิ่มทุนอีกจาก 75.0 ล้านบาท เป็น 100.0 ล้านบาท และดำเนินการแปรสภาพจากบริษัทจำกัด
เป็น บริษัทมหาชนจำกัด เพื่อให้เป็นไปตาม พ.ร.บ. หลักทรัพย์และตลาดหลักทรัพย์ พ.ศ. 2535
พร้อมทั้งเปลี่ยนชื่อจาก “อินเตอร์ไลฟ์ประกันภัย” เป็น “อินทรประกันภัย” ในวันที่ 2 กุมภาพันธ์
2537 และมีผลสมบูรณ์ตามพระราชบัญญัติประกันวินาศภัย พ.ศ. 2535 ตั้งแต่วันที่ 24 มีนาคม 2537

ปี 2543 เปลี่ยนแปลงโครงสร้างผู้ถือหุ้น บริษัท 28 คอมเมอร์เชียล จำกัด เป็นผู้ถือหุ้นรายใหญ่
โดยถือหุ้นร้อยละ 51.79 ของทุนจดทะเบียนของบริษัท ปี 2546 บริษัท 28 คอมเมอร์เชียล จำกัด
โอนขายหุ้นจำนวน 5,179,429 หุ้น ให้บริษัท ทีซีซี โฮลดิ้ง จำกัด ซึ่งเป็นนิติบุคคลในกลุ่มเดียวกัน
รวมกับหุ้นเดิมที่ถืออยู่ 1,448,166 หุ้น ทำให้ถือหุ้นจำนวนรวม 6,627,595 หุ้น คิดเป็นร้อยละ
66.28 ของทุนจดทะเบียน ทำให้บริษัท ทีซีซี โฮลดิ้ง จำกัด เป็นผู้ถือหุ้นรายใหญ่ที่สุด ปี 2550
บริษัท ทีซีซี โฮลดิ้ง จำกัด โอนขายหุ้นทั้งหมดจำนวน 6,627,595 หุ้น คิดเป็นร้อยละ 66.28
ของทุนจดทะเบียนให้แก่บริษัท 28 คอมเมอร์เชียล จำกัด

บริษัทเพิ่มวัตถุประสงค์จากเดิม 8 ข้อ เป็น 14 ข้อ ตามมติที่ประชุมสามัญผู้ถือหุ้นประจำปี ครั้งที่
18/2554 เมื่อวันที่ 7 เมษายน 2554 เพื่อรองรับการขยายงานด้านการรับประกันภัยอิสรภาพ วันที่
8 มิถุนายน 2554 บริษัท 28 คอมเมอร์เชียล จำกัด โอนขายหุ้นจำนวน 6,627,595 หุ้น
คิดเป็นร้อยละ 66.28 ของทุนจดทะเบียน ให้บริษัท ทีซีซี โฮลดิ้ง จำกัด
ซึ่งเป็นบริษัทในกลุ่มเดียวกัน

1.3 โครงสร้างการถือหุ้นของบริษัท

การเปลี่ยนแปลงในส่วนที่เกี่ยวกับผู้ถือหุ้นในช่วงที่ผ่านมา

  ---------------------------- ----------- -------- ----------- -------- ----------- --------
  รายชื่อผู้ถือหุ้น                   ณ 7 เมษายน           ณ 5 เมษายน           ณ 4 เมษายน  
                               2554                 2555                 2556        

                               จำนวนหุ้น     ร้อยละ    จำนวนหุ้น     ร้อยละ    จำนวนหุ้น     ร้อยละ

  บริษัท 28 คอมเมอร์เชียล จำกัด     6,627,595   66.275   -           -        -           -

  บริษัท ทีซีซี โฮลดิ้ง จำกัด          -           -        6,627,595   66.275   6,627,595   66.275

  บริษัท ไทยเอ็นวีดีอาร์ จำกัด        1,048,300   10.483   1,041,900   10.419   1,042,100   10.421

  กลุ่มครอบครัว “จิราธิวัฒน์”         856,194     8.562    856,194     8.562    845,128     8.451

  นายสุชาติ อริยชาติผดุงกิจ          494,000     4.940    494,000     4.940    494,000     4.940

  น.ส.นุชนาฎ กาญจนฉายา          407,142     4.071    407,142     4.071    407,142     4.071

  บริษัทเงินทุนหลักทรัพย์             314,500     3.145    314,500     3.145    314,500     3.145
  ไทยรุ่งเรืองทรัสต์ จำกัด                                                                 
  ---------------------------- ----------- -------- ----------- -------- ----------- --------

2. ลักษณะการประกอบธุรกิจ

โครงสร้างรายได้

  -------------------------------- ---------- ---------- ---------- --------- ----------- ---------
                                   ปี 2554                ปี 2555               ปี 2556      

  โครงสร้างรายได้                    จำนวนเงิน   เพิ่ม(ลด)    จำนวนเงิน   เพิ่ม(ลด)   จำนวนเงิน    เพิ่ม(ลด)

                                              %                     %                     %

  1. รายได้จากเบี้ยประกันภัยรับ                                                                 

  อัคคีภัย                            155,095    338.63     27,641     (82.18)   22,188      (19.73)

  ภัยทางทะเลและขนส่ง                 8,384      4.84       7,490      (10.66)   7,163       (4.37)

  ภัยรถยนต์                          324,997    (19.60)    357,979    10.15     569,517     59.09%

  ประกันภัยอุบัติเหตุ                    229,130    (41.07)    340,331    48.53     360,621     5.96%

  ภัยเบ็ดเตล็ด                        123,354    57.84      89,326     (27.59)   55,056      (38.37)

  รวมรายได้จากเบี้ยประกันภัยรับ          840,960    (8.05)     822,767    (2.16)    1,014,545   23.31

  2. รายได้จากการลงทุนและรายได้อื่น                                                             

  รายได้จากการลงทุนสุทธิ               17,456     15.92      21,655     24.05%    19,483      (10.03)

  กำไร(ขาดทุน)จากการลงทุนในหลักทรัพย์   (15,726)   (409.43)   4,053      125.77%   764         (81.15)

  รายได้อื่น                          2,341      194.84     3,771      61.09%    6,601       75.05

  รวมรายได้จากการลงทุนและรายได้อื่น     4,071      (68.11)    29,479     624.12%   26,848      (8.92)
  -------------------------------- ---------- ---------- ---------- --------- ----------- ---------

2.1 ลักษณะผลิตภัณฑ์

การประกันภัยรับตรง

การดำเนินธุรกิจหลักของบริษัท คือ การรับประกันวินาศภัย
ในปัจจุบันรูปแบบการประกันภัยมีการพัฒนาให้มีความหลากหลายมากขึ้น
ซึ่งสามารถเลือกซื้อได้ตามความต้องการ และจำแนกออกดังนี้

(1) การประกันภัยรถยนต์ แบ่งเป็น 2 ประเภท คือ

- การประกันภัยรถยนต์ภาคบังคับ ตามพระราชบัญญัติคุ้มครองผู้ประสบภัยจากรถ พ.ศ. 2535
กำหนดให้ผู้ใช้ รถยนต์ทุกประเภทจะต้องทำประกันภัย
คุ้มครองต่อความเสียหายที่เกิดขึ้นกับชีวิตและร่างกาย รวมทั้งค่ารักษา

พยาบาลของผู้ประสบภัยจากอุบัติเหตุทางรถยนต์

- การประกันภัยรถยนต์ภาคสมัครใจ แยกออกเป็น

ประเภท 1 คุ้มครองความเสียหายต่อทรัพย์สินและร่างกายของทั้งผู้เอาประกันและบุคคลภายนอก

ไม่เกินวงเงินเอาประกันภัย

ประเภท 2 คุ้มครองความเสียหายต่อทรัพย์สินของบุคคลภายนอก และ/หรือ การบาดเจ็บ การพิการ

หรือการเสียชีวิตของบุคลภายนอก และขยายความคุ้มครองการสูญหายของรถยนต์

หรือความเสียหายต่อรถยนต์อันเกิดจากภัยต่างๆ เช่น ไฟไหม้ เป็นต้น

ประเภท 3 คุ้มครองเฉพาะการบาดเจ็บหรือเสียชีวิต
และความเสียหายที่เกิดขึ้นต่อทรัพย์สินของบุคคลภายนอก

  ประเภท 5 คุ้มครองความเสียหายจากการชนกับยานพาหนะทางบก
  และคุ้มครองความรับผิดตามกฎหมาย

  ต่อการสูญเสียชีวิต การบาดเจ็บ หรือการเสียหายต่อทรัพย์สินของบุคคลภายนอก

(2) การประกันภัยอื่น ประกอบด้วย

(2.1) การประกันอัคคีภัย

 สิ่งปลูกสร้าง (ไม่รวมรากฐาน) บ้านที่อยู่อาศัย ทาวน์เฮาส์ อาคารพาณิชย์ ห้องชุดสำหรับอยู่อาศัย 

 ในแฟลต คอนโดมิเนียม ฯลฯ 

 ทรัพย์สินภายในสิ่งปลูกสร้าง  เฟอร์นิเจอร์ เครื่องตกแต่ง เครื่องใช้ภายในบ้าน เครื่องใช้ไฟฟ้า

 อุปกรณ์ไฟฟ้าภายในบ้าน และทรัพย์สินอื่นที่ระบุไว้ในกรมธรรม์

(2.2) การประกันภัยทางทะเลและขนส่ง คุ้มครองความเสียหายแก่ตัวเรือ
ทรัพย์สินหรือสินค้าที่อยู่ในระหว่างการ

ขนส่ง การบรรทุกขณะที่ทำการขนส่ง ทางน้ำ ทางอากาศ และทางบก

(2.3) การประกันภัยเบ็ดเตล็ด แบ่งออกเป็นการประกันภัยชนิดต่างๆ ดังนี้

ประกันอุบัติเหตุและสุขภาพ เป็นการประกันภัยที่ตกลงจะชดเชยค่าใช้จ่ายที่เกิดขึ้น
จากการรักษาพยาบาลของ

ผู้เอาประกันภัย ไม่ว่าค่ารักษาพยาบาลนั้นจะเกิดขึ้นจากการเจ็บป่วยจากโรคภัย
หรือการบาดเจ็บจากอุบัติเหตุให้แก่ผู้เอาประกันภัย

แบ่งออกเป็น 2 ประเภท ได้แก่ การประกันภัยอุบัติเหตุและสุขภาพหมู่
และการประกันภัยอุบัติเหตุและสุขภาพรายบุคคล

ทั้งสองประเภทให้ความคุ้มครองที่เหมือนกัน

ประกันการเสี่ยงภัยทรัพย์สิน คุ้มครองความสูญเสียหรือเสียหายต่อทรัพย์สินที่เอาประกันภัยไว้
จากอุบัติเหตุ

ซึ่งเป็นปัจจัยภายนอก และภัยพิเศษที่ไม่ได้ระบุยกเว้น

ประกันภัยความรับผิดและอื่นๆ
คุ้มครองต่อความสูญเสียหรือความเสียหายอันเกิดขึ้นเนื่องมาจากภัยอื่นๆ ซึ่งจำแนก

การประกันภัยออกเป็นหลายรูปแบบ ดังตัวอย่างต่อไปนี้

  ----- -----------------------------------------------------------------
        - การประกันภัยความรับผิดของกรรมการและเจ้าหน้าที่ของบริษัท

        - การประกันอิสรภาพ

        - การประกันภัยคุ้มครองชาวต่างชาติที่เดินทางเข้ามาในประเทศไทยกรณีเกิดการจลาจล

        - การประกันภัยคุ้มครองผู้ค้ำประกัน และการประกันภัยคุ้มครองสินเชื่อ

        ฯ ลฯ
  ----- -----------------------------------------------------------------

การประกันภัยต่อ

การประกันภัยต่อเป็นการกระจายความเสี่ยงในการรับประกันภัย
ลักษณะของความเสี่ยงภัยของทรัพย์สินที่เอาประกันภัย

ก็เป็นอีกปัจจัยหนึ่งที่ทำให้ต้องมีการเอาประกันภัยต่อ กล่าวคือ
หากทรัพย์สินที่เอาประกันมีความเสี่ยงสูง
บริษัทก็จะบริหารความเสี่ยงโดยกระจายความเสี่ยงภัยให้แก่บริษัทรับประกันภัยต่อ
โดยแบ่งประเภทของการประกันภัยต่อดังนี้

การเอาประกันภัยต่อเฉพาะราย (Facultative Reinsurance)
เป็นการประกันภัยต่อระหว่างบริษัทกับบริษัทรับประกัน

ภัยต่อแบบรายต่อราย
โดยบริษัทจะต้องเสนอรายละเอียดของภัยแต่ละรายไปให้กับบริษัทรับประกันภัยต่อพิจารณาเป็นครั้งๆ
ไป

ซึ่งอาจจะบอกรับหรือปฏิเสธภัยที่เสนอไปก็ได้

การประกันภัยต่อตามสัญญา (Treaty Reinsurance)
เป็นการประกันภัยต่อตามสัญญาที่มีข้อตกลงกันไว้ล่วงหน้า

โดยระบุรายละเอียดของภัย สัญญาจะมีอายุ 1 ปี

การประกันภัยต่อแบบความเสียหายส่วนเกิน (Excess of Loss )
เป็นการประกันภัยต่อแบบหนึ่งที่ให้ความคุ้มครองความ

เสียหายส่วนที่เกินกว่าจำนวนที่กำหนด
ซึ่งโดยทั่วไปผู้รับประกันภัยต่อจะกำหนดจำนวนเงินรับผิดสูงสุดไว้

2.2 การตลาดและการแข่งขัน

1) สภาวะอุตสาหกรรม และสภาวะตลาด

แนวโน้มธุรกิจประกันวินาศภัยมีอัตราการขยายแบบชะลอตัว ตามภาวะเศรษฐกิจ
ท่ามกลางการคาดการณ์การเติบโตมาจากปัจจัยสนับสนุนหลักคือ คือ
ความสำเร็จในการขยายฐานธุรกิจประกันภัยอุบัติเหตุส่วนบุคคลอย่างต่อเนื่อง
ซึ่งสะท้อนถึงการรักษาอัตราการต่ออายุกรมธรรม์ ควบคู่ไปกับการเพิ่มจำนวนลูกค้ารายใหม่
รวมไปถึงการพัฒนาผลิตภัณฑ์ให้มีมูลค่าเพิ่ม อย่างไรก็ดีธุรกิจประกันภัยจะมีทิศทางที่ดีกว่าปีก่อน
ซึ่งมีปัจจัยหนุนจากนโยบายกระตุ้นการใช้จ่ายของภาครัฐส่งตรงต่อธุรกิจประกันภัย รวมถึงการ

ปรับโครงสร้างการบริหาร
การปรับอัตราเบี้ยประกันภัยที่อาจมีการปรับเพิ่มในการประกันภัยที่มีความเสี่ยง
ส่งผลต่อตลาดประกันภัย

ในภาพรวมที่มีอัตราเติบโตทั้งตลาดและกำลังซื้อ โดยถือเป็นปัจจัยบวกที่สำคัญอย่างมาก
อย่างไรก็ตาม ธุรกิจประกันภัยคงต้องติดตามปัจจัยที่อาจส่งผลต่อการดำเนินธุรกิจ
โดยเฉพาะการพัฒนา การสร้างบุคลากรเฉพาะทางเข้ามารองรับการขยายงาน
ส่วนปัจจัยที่ส่งผลกระทบต่อการเติบโตของอุตสาหกรรมประกันมากคือ การแข่งขันที่สูงขึ้น
ความต้องการของตลาด และภาวะเศรษฐกิจทั้งภายใน

ประเทศและต่างประเทศ

ธุรกิจประกันภัยในปัจจุบันมีการขยายตัวอย่างต่อเนื่อง
วัดได้จากอัตราการเจริญเติบโตของเบี้ยประกันภัยรับที่สูงขึ้น

และเพื่อรองรับการขยายตัวของอุตสาหกรรมประกันภัย
และมุ่งเน้นให้สาธารณชนทุกระดับสามารถเข้าถึงระบบประกันภัยอย่างทั่วถึง สำนักงาน คปภ.
จึงกำหนดนโยบาย และทิศทางการกำกับธุรกิจประกันภัยในหลายด้าน อาทิ
การส่งเสริมการประกันภัยสำหรับรายย่อย (Micro Insurance) เพื่อประชาชนผู้มีรายได้น้อย
การจัดทำฐานข้อมูลสำหรับการประกันภัย (Insurance Bureau System : IBS)

เพื่อเป็นศูนย์กลางข้อมูลด้านการประกันภัยที่จะช่วยสนับสนุนการกำกับดูแลและส่งเสริมธุรกิจประกันภัยให้มีประสิทธิภาพมากยิ่งขึ้นและโครงการจ่ายค่าสินไหมทดแทนผ่านระบบสินไหมอัตโนมัติ
(E - Claim) รวมถึงแผนการ“เราต้องพัฒนาระบบประกันภัยให้มีศักยภาพ
มีขีดความสามารถในการแข่งขันเพิ่มมากขึ้น ด้วยเป้าหมายสำคัญ คือ
การทำให้ประเทศไทยรุกก้าวเข้าสู่ความเป็นผู้นำในการให้บริการด้านการประกันภัย
ในประชาคมเศรษฐกิจอาเซียน AEC”

สถานภาพและศักยภาพในการแข่งขัน

จากตัวเลขของส่วนวิจัยและสถิติ ศูนย์สารสนเทศ
สำนักงานคณะกรรมการกำกับและส่งเสริมการประกอบธุรกิจประกันภัย
จำนวนเบี้ยประกันภัยรับตรงรวมของทั้งประเทศเทียบกับจำนวนเบี้ยประกันภัยรับตรงของบริษัทจะเป็นดังนี้

[TABLE]

ที่มา : ส่วนวิจัยและสถิติ ศูนย์สารสนเทศ
สำนักงานคณะกรรมการกำกับและส่งเสริมการประกอบธุรกิจประกันภัย ณ สิ้นเดือนธันวาคม 2556

2) เป้าหมายการดำเนินธุรกิจและแผนการรองรับการขยายงานของบริษัท

บริษัทมีเป้าหมายเบี้ยประกันภัยที่ 1,000 ล้านบาท
โดยต้องรักษาระดับการดำรงเงินกองทุนให้ไม่ต่ำกว่าเกณฑ์ที่กฎหมาย

กำหนด จากสภาวะการแข่งขันของธุรกิจประกันภัยในปัจจุบันนี้ที่มีความรุนแรงอย่างต่อเนื่อง
กอปรกับผู้เอาประกันภัยก็มีความรู้

ความเข้าใจในเรื่องการประกันภัยค่อนข้างมากจึงทำให้มีความต้องการการประกันภัยที่มีความคุ้มครองที่หลากหลายเพื่อตอบสนอง

ต่อความเสี่ยงภัยที่จะเกิดขึ้นได้ ดังนั้น
บริษัทได้ทำการวิเคราะห์สภาวะแวดล้อมและการแข่งขันที่มีผลกระทบต่อการดำเนินธุรกิจ

ขององค์กร โดยวิเคราะห์จุดแข็ง จุดอ่อน โอกาสและภัยคุกคาม (SWOT) และกำหนดกลยุทธ์ธุรกิจ
ซึ่งครอบคลุมการดำเนินธุรกิจ

ที่สำคัญในด้านต่างๆ
เพื่อรับมือกับสภาพแวดล้อมและการแข่งขันที่เข้มข้นและการเปลี่ยนแปลงที่รวดเร็ว
ผลักดันให้การดำเนินกลยุทธ์ในแต่ละด้าน สามารถเพิ่มขีดความสามารถในการแข่งขันให้กับองค์กร
และนำไปสู่การบรรลุเป้าหมายในการดำเนินธุรกิจ
บริษัทจัดทำแผนงานและโครงการสนับสนุนกลยุทธ์เพื่อเป็นการนำไปสู่การปฏิบัติ
โดยมีแผนงานและโครงการที่สำคัญของแต่ละกลยุทธ์ ดังนี้

1) กลยุทธ์ด้านการตลาด และช่องทางการจัดจำหน่าย ออกแบบผลิตภัณฑ์ และ เทคโนโลยีสารสนเทศ

- จัดทำระบบ Call Center : CCS เพื่อความสะดวกและรวดเร็วในการบริการลูกค้า 

- จัดอบรมให้ความรู้ด้านประกันภัยและผลิตภัณฑ์ใหม่ และพัฒนาระบบการออกกรมธรรม์ประกันภัยแบบ Online

- การรับชำระเบี้ยประกันภัย ณ จุดบริการเคาน์เตอร์เซอร์วิส 

- โครงการจัดทำ Data Warehouse

  2) กลยุทธ์ด้านกฎหมาย กฎระเบียบ

  - จัดทำระเบียบวิธีปฏิบัติงานของทุกหน่วยงานในองค์กร

  - การจัดเก็บเบี้ยประกันภัย และการเร่งรัดหนี้จากผู้หางาน

  - หน่วยงานรับเรื่องร้องเรียน และระบบการเรียกร้องค่าเสียหายจากคู่กรณี

  3) กลยุทธ์ด้านบุคลากร

  - โครงการอบรมความรู้ด้านประกันภัยให้กับพนักงาน

  - พัฒนาระบบการให้บริการแก่ลูกค้า

2.3 การจัดหาผลิตภัณฑ์หรือบริการ

ถึงแม้ว่าการแข่งขันของธุรกิจประกันภัยจะมีความรุนแรงเพิ่มขึ้น
เรายังคงมีความเชื่อมั่นในศักยภาพและการพัฒนาตนเอง

เพื่อเพิ่มความแข็งแกร่งให้กับภาพลักษณ์ของบริษัท
และเพื่อดำรงไว้ซึ่งผลประกอบการที่น่าพึงพอใจและสร้างมูลค่าเพิ่มให้กับผู้มี

ส่วนได้เสียทุกฝ่าย โดยออกแบบผลิตภัณฑ์ประกันภัยในรูปแบบใหม่ที่ไม่ซับซ้อน
ง่ายต่อการเข้าใจในเงื่อนไขความคุ้มครอง

รวมถึงการพัฒนาและปรับปรุงผลิตภัณฑ์ประกันภัยที่มีอยู่เดิมให้เป็นปัจจุบันเพื่อตอบสนองต่อความต้องการของลูกค้าได้ทันต่อเหตุการณ์
แสวงหาตัวแทน/นายหน้ารายใหม่ รวมถึงแหล่งงานหรือช่องทางการจำหน่ายใหม่
เพื่อเพิ่มรายได้ตามแผนธุรกิจที่วางไว้

และเพื่อให้บริษัทมีแหล่งรายได้ใหม่เพิ่มขึ้น
โดยการเพิ่มช่องทางการบริการให้ไปสู่กลุ่มลูกค้าทั้งเก่าและใหม่
จึงนำเทคโนโลยีสารสนเทศมาสนับสนุนการบริการและสร้างความพึงพอใจให้แก่ลูกค้า

2.4 งานที่ยังไม่ได้ส่งมอบ

- ไม่มี –

3. ปัจจัยความเสี่ยง

บริษัทมีการบริหารจัดการความเสี่ยง การติดตามดูแลความเสี่ยงให้อยู่ในระดับที่ยอมรับได้
โดยมีคณะกรรมการบริษัท

ดูแลในภาพรวม นอกจากนี้ยังแต่งตั้งคณะกรรมการบริหาร คณะกรรมการตรวจสอบ
คณะกรรมการบริหารความเสี่ยง และคณะกรรมการการลงทุน
เพื่อกำหนดกลยุทธ์การบริหารความเสี่ยงทั้งด้านธุรกิจประกันภัย และการลงทุน

ปัจจัยเสี่ยงที่มีผลกระทบต่อการดำเนินธุรกิจและผลการดำเนินงานของบริษัท
และแนวทางในการจัดการความเสี่ยง

แต่ละด้านมีดังนี้

3.1 ความเสี่ยงจากการประกอบธุรกิจ

1) ความเสี่ยงจากการรับประกันภัย

ความเสี่ยงจากการรับประกันภัย คือความเสี่ยงจากภาระผูกพันที่มีต่อลูกค้า
โดยกำหนดเบี้ยประกันภัยไม่สอดคล้อง

กับเงื่อนไขความคุ้มครอง หรือความเสียหายมากกว่าสมมติฐานในการพิจารณารับประกันภัย
ความเสี่ยงจากการประกันภัยต่อ

ไม่เพียงพอ ความเสี่ยงจากความเสียหายที่เกินความคาดหมาย ได้แก่ อุทกภัยร้ายแรงช่วงปลายปี
2554 ซึ่งสร้างความเสียหายในวงกว้าง อันก่อให้เกิดความเสียหายต่อเศรษฐกิจ
ส่งผลต่อผลการดำเนินงานและอาจกระทบต่อฐานะการเงินโดยสะท้อนผ่าน

อัตราส่วนค่าสินไหมทดแทน

บริษัทมีกระบวนการพิจารณารับประกันภัย และมีเงื่อนไขที่เหมาะสม
รวมทั้งมีการติดตามข้อมูลเพื่อปรับอัตราเบี้ย

ประกันภัยให้สอดคล้องกับความเสี่ยง จำกัดจำนวนเงินที่บริษัทสามารถรับเสี่ยงภัยไว้เอง
มีการกระจายความเสี่ยงให้กับบริษัทรับประกันภัยต่อ โดยการจัดให้มีสัญญาประกันภัยต่อหลายรูปแบบ
เพื่อเป็นเครื่องมือในการป้องกันและควบคุมความเสี่ยงภัย

ที่ทำให้เกิดผลกระทบต่อฐานะการเงินและการดำเนินงานของบริษัท

2) ความเสี่ยงจากการผิดนัดชำระของคู่สัญญา

-บริษัทรับประกันภัยต่อไม่สามารถชดใช้ค่าสินไหมทดแทนตามภาระผูกพันที่มีต่อบริษัท เมื่อเกิดภัยพิบัติ

โดยอาจจะมาจากความไม่มั่นคงของฐานะการเงินของบริษัทรับประกันภัยต่อ
หรือเงื่อนไขการเอาประกันภัยต่อไม่ครอบคลุม

ความเสียหาย ทำให้บริษัทต้องรับภาระในการชดใช้ค่าสินไหมทดแทนเอง

- ความเสี่ยงจากการขาดอายุความสัญญาประกันภัยต่อ
ซึ่งอาจเกิดกรณีมีการใช้เวลาสำรวจความเสียหายและพิจารณาสินไหมทดแทน
โดยเฉพาะที่เกิดความเสียหายครั้งใหญ่เป็นวงกว้าง

- ความเสี่ยงจากจำนวนผู้รับประกันภัยต่อลดลงจากการถูกลดอันดับความน่าเชื่อถือลง
ไม่ประสงค์จะรับประกัน

ภัยต่อ หรือรับในจำนวนที่จำกัด

บริษัทพิจารณากลั่นกรองแนวทางการบริหารความเสี่ยงด้านการประกันภัยต่อเพื่อสามารถกำหนดกลยุทธ์การบริหาร

การประกันภัยต่อและการดำรงเงินกองทุนอย่างเพียงพอ
พิจารณาคัดเลือกบริษัทผู้รับประกันภัยต่อจากฐานะการเงิน
และอันดับความน่าเชื่อถือของบริษัทรับประกันภัยต่อ
รวมถึงเงื่อนไขในการเอาประกันภัยต่ออย่างรอบคอบ โดยสายงานประกันภัยต่อ

ที่เป็นผู้มีความรู้ ความเข้าใจในเรื่องการประกันภัยต่อ
และมีฝ่ายกฎหมายในการพิจารณาประเด็นทางกฎหมาย มีการกระจายความเสี่ยง
โดยพิจารณาจัดสรรสัดส่วนให้กับผู้รับประกันภัยต่อที่เป็นผู้นำในแต่ละสัญญาให้เหมาะสมกับขนาดของภัย
และ

จัดสรรให้กับผู้รับประกันภัยต่อแต่ละรายเพื่อป้องกันการกระจุกตัวที่อาจเกิดจากผู้รับประกันภัยต่อรายหนึ่งรายใดมากเกินไป

3) ความเสี่ยงจากการเก็บเงินค่าเบี้ยประกันภัย

- บริษัทกำหนดระยะเวลาในการนำส่งเบี้ยประกันภัย สำหรับตัวแทน นายหน้าประกันภัย
และผู้เอาประกันภัย

บางครั้งไม่นำส่งบริษัท หรืออาจเรียกเก็บไม่ได้ ทำให้เบี้ยค้างชำระเกินระยะเวลาที่กำหนด
เกิดเป็นหนี้สูญ

บริษัทกำหนดแนวทางการเก็บเบี้ยประกันภัย โดยมีหน่วยงานเร่งรัดหนี้ฯ
รับผิดชอบการเรียกเก็บเงินค่าเบี้ยประกันภัย

ติดตามให้มีการชำระค่าเบี้ยประกันภัยอย่างต่อเนื่อง มีกระบวนการติดตามเบี้ยประกันภัยค้างรับ
เพื่อการบริหารหนี้ค้างชำระอย่างมีประสิทธิภาพ กำหนดหลักประกันในการทำธุรกิจ
โดยให้ตัวแทนและนายหน้า นำหลักทรัพย์มาค้ำประกันตามวงเงิน

ที่บริษัทกำหนด

3.2 ความเสี่ยงจากการลงทุน

1) ความเสี่ยงด้านเครดิต มีผลกระทบจากการผิดนัดชำระหนี้ กรณีจะไม่จ่ายคืนหนี้เงินต้น และ/หรือ
ดอกเบี้ย ภายในเวลา

ที่กำหนดและตามจำนวนที่ตกลงกันไว้
และความเสี่ยงอันอาจเกิดจากมูลค่าตลาดของตราสารที่เราถือครองไว้ด้อยค่าลงไป

บริษัทกำหนดนโยบายการลงทุน
โดยคำนึงความเสี่ยงด้วยการจำกัดวงเงินการลงทุนตามระดับความเสี่ยง โดยพิจารณา

จากระดับความเสี่ยง กฎหมายคุ้มครองเงินฝาก ตราสารหนี้ที่ออก สั่งจ่าย รับรอง รับอาวัล
หรือค้ำประกันโดยรัฐบาลไทย

ธนาคารแห่งประเทศไทย ลงทุนในตราสารหนี้ที่ถูกจัดอันดับความน่าเชื่อถือไม่ต่ำว่า A-

2) ความเสี่ยงด้านการกระจุกตัว เป็นความสูญเสียจากการลงทุนในสินทรัพย์ประเภทใดประเภทหนึ่ง
ลงทุนสินทรัพย์

กับคู่สัญญารายใดรายหนึ่งมากเกินไป

บริษัทกระจายการลงทุนในหลายหมวดธุรกิจ จะไม่ลงทุนกับกลุ่มบริษัทใดบริษัทหนึ่ง
จะลงทุนในประเภทของ

สินทรัพย์หลายประเภท ตามกฎเกณฑ์ และสัดส่วนในการลงทุนที่สำนักงาน คปภ. ประกาศกำหนด

3) ความเสี่ยงด้านสภาพคล่อง
เป็นความเสี่ยงที่อาจเกิดขึ้นและส่งผลกระทบต่อความสามารถในการชำระหนี้หรือ

ภาระผูกพันของบริษัทเมื่อถึงกำหนด หรือสามารถจัดหาได้แต่ด้วยต้นทุนที่สูง

เพื่อรักษาสภาพคล่องให้เพียงพอ
บริษัทมีการบริหารจัดการการเลือกลงทุนในสินทรัพย์ที่มีสภาพคล่องสูง
ลงทุนในรูปเงินฝากกับธนาคารพาณิชย์ที่มีความมั่นคง
เพื่อรักษาระดับเงินสดในมือให้อยู่ในระดับที่เหมาะสมตลอดเวลา เพื่อเพียงพอ

ต่อการชำระหนี้ที่ถึงกำหนด ทำให้เชื่อมั่นว่าความเสี่ยงด้านสภาพคล่องอยู่ในระดับควบคุมได้

3.3 ความเสี่ยงอื่นๆ

1) ความเสี่ยงด้านการตลาด อาจเกิดจากความผันผวนของราคาตลาดของสินทรัพย์ที่ลงทุน
อัตราดอกเบี้ย อัตราแลกเปลี่ยน

ราคาสินค้าโภคภัณฑ์ อันส่งผลให้เกิดการเปลี่ยนแปลงมูลค่าทรัพย์สิน หนี้สิน และภาระผูกพันต่างๆ

บริษัทแต่งตั้งคณะกรรมการการลงทุน
เพื่อดำเนินตามกระบวนการบริหารความเสี่ยงที่เกิดจากการลงทุน
ภายใต้กรอบนโยบายที่ได้รับอนุมัติจากคณะกรรมการบริษัท และข้อกำหนดตามประกาศสำนักงาน
คปภ. รวมทั้งกรอบการลงทุนเพื่อกำหนดขีดจำกัดในการลงทุนทุกประเภท
โดยให้เชื่อมโยงและสอดรับกับผลกระทบต่อเงินกองทุนที่ต้องดำรงไว้ตามกฎเกณฑ์การดำรงเงินกองทุนตามระดับความเสี่ยง

2) ความเสี่ยงด้านกลยุทธ์ เป็นความเสี่ยงที่เกิดจากการกำหนดแผนกลยุทธ์
หรือความไม่สอดคล้องระหว่างกลยุทธ์ นโยบาย เป้าหมาย โครงสร้างองค์กร การแข่งขัน
ที่มีผลกระทบต่อรายได้

คณะกรรมการบริหารและผู้บริหารระดับสูง จะเป็นผู้วางแนวปฏิบัติในการจัดการเชิงกลยุทธ์
เพื่ออำนวยให้การกำหนดกลยุทธ์ การวางแผนธุรกิจ
การวัดผลการดำเนินงานเป็นไปอย่างประสิทธิผล ทบทวนแผนงานอย่างต่อเนื่อง และ

ติดตามผลเพื่อเทียบกับแผนงานที่วางไว้ทุกเดือน นอกจากนี้
นำหลักการและแนวทางในการกำกับดูแลกิจการที่ดีมาปรับใช้

โดยคณะกรรมการบริหารความเสี่ยง คณะกรรมการตรวจสอบ
เป็นผู้ดูแลกระบวนการบริหารความเสี่ยงและกระบวนการ

ตรวจสอบ เพื่อควบคุมความเสี่ยงด้านกลยุทธ์ และระบบควบคุมภายในให้มีประสิทธิภาพ

  3) ความเสี่ยงด้านปฏิบัติงาน เกิดจากกระบวนการปฏิบัติงานภายใน
  ความไม่เพียงพอของกระบวนการทำงาน บุคลากร

ระบบงาน หรือปัจจัยภายนอก

ความเสี่ยงจะถูกควบคุมด้วยระบบตรวจสอบภายในและบริหารความเสี่ยง
รวมถึงการวางบทบาทหน้าที่ เพื่อให้

ตระหนักถึงความรับผิดชอบและความระมัดระวังที่เกี่ยวข้องกับความเสี่ยงจากการปฏิบัติงานให้แก่พนักงาน
โดยคณะกรรมการบริหารความเสี่ยงเป็นผู้วางกรอบและแผนการประเมิน
รวมถึงควบคุมความเสี่ยงโดยรวม โดยมีฝ่ายบริหารความเสี่ยงทำหน้าที่วิเคราะห์ ข้อเสนอแนะ
รวมถึงจัดเตรียมเครื่องมือเพื่อระบุและประเมินความเสี่ยงจากกระบวนการปฏิบัติงาน
ผลการประเมิน

จะนำมาพิจารณาถึงข้อผิดพลาดที่เกิดขึ้น และรายละเอียดที่สำคัญต่างๆ
เพื่อการจัดการตามระดับอำนาจความรับผิดชอบของ

พนักงานในระยะเวลาเหมาะสม และสามารถควบคุมความเสียหายให้อยู่ในวงจำกัดได้ นอกจานี้
บริษัทได้จัดทำแผนรองรับการดำเนินธุรกิจอย่างต่อเนื่อง
เพื่อช่วยให้ธุรกิจสามารถดำเนินงานได้อย่างต่อเนื่อง เมื่อเกิดเหตุการณ์ที่ทำให้ธุรกิจหยุดชะงัก

4. ทรัพย์สินที่ใช้ในการประกอบธุรกิจ

4.1 อาคารและพื้นที่ที่เป็นกรรมสิทธิ์ของบริษัท ณ วันที่ 31 ธันวาคม 2556

(1) สำนักงานใหญ่

  ------------------ --------- ----------------- --------------- --------------
  ที่ตั้ง                พื้นที่ /     เวลา / ราคาที่ได้มา  มูลค่าตามบัญชี      ลักษณะกรรมสิทธิ์
                     อาคาร                                       

  364/29 ถนนศรีอยุธยา  168 ตรว.  ธันวาคม 2533       12,070,100 .00  เจ้าของ
                                                 บาท             

  เขตราชเทวี          6 ชั้น                        20,191,114.78   
  กรุงเทพมหานคร                                   บาท             

                               หัก ค่าเสื่อมราคาสะสม 13,711,081.86   
                                                 บาท             

                                                 6,480,032,92    
                                                 บาท             
  ------------------ --------- ----------------- --------------- --------------

(2) สาขาเชียงใหม่

+-----------------+--------+----------------+------------+-----------+
| ที่ตั้ง             | พื้นที่ /  | เวลา /         | มูลค่าตามบัญชี | ลักษ       |
|                 | อาคาร  | ราคาที่ได้มา      |            | ณะกรรมสิทธิ์ |
+-----------------+--------+----------------+------------+-----------+
| 310 แขวงนครพิงค์  | 42.2   | ธันวาคม 2535    | 2,         | เจ้าของ    |
|                 | ตรว.   |                | 400,000.00 |           |
| ต.ป่าตัน อ.เมือง   |        |                | บาท        |           |
| จ.เชียงใหม่       |        |                |            |           |
+-----------------+--------+----------------+------------+-----------+
|                 | 3 ชั้น   |                | 3,         |           |
|                 |        |                | 033.384.00 |           |
|                 |        |                | บาท        |           |
+-----------------+--------+----------------+------------+-----------+
|                 |        | หัก             | 3,         |           |
|                 |        | ค่าเสื่อมราคาสะสม | 031,463.04 |           |
|                 |        |                | บาท        |           |
+-----------------+--------+----------------+------------+-----------+
|                 |        |                | 1,920.96   |           |
|                 |        |                | บาท        |           |
+-----------------+--------+----------------+------------+-----------+

(3) สาขาหาดใหญ่

  ----------------- --------- ----------------- -------------- --------------
  ที่ตั้ง               พื้นที่ /     เวลา / ราคาที่ได้มา  มูลค่าตามบัญชี     ลักษณะกรรมสิทธิ์
                    อาคาร                                      

  61/11 ถนนราษฏร์อุทิศ 22.2 ตรว. ธันวาคม 2535       1,172,000.00   เจ้าของ
                                                บาท            

  อ.หาดใหญ่ จ. สงขลา 4 ชั้น                        1,767,000.00   
                                                บาท            

                              หัก ค่าเสื่อมราคาสะสม 1,765,286.29   
                                                บาท            

                                                1,713.71 บาท   
  ----------------- --------- ----------------- -------------- --------------

(4) สาขาแหลมฉบัง

  ------------------ --------- ---------------- -------------- --------------
  ที่ตั้ง                พื้นที่ /     เวลา / ราคาที่ได้มา มูลค่าตามบัญชี     ลักษณะกรรมสิทธิ์
                     อาคาร                                     

  4/19 ถนนสุขุมวิท      22.2 ตรว. ธันวาคม 2539      4,643,000.00   เจ้าของ
                                                บาท            

  ต.ทุ่งสุขลา อ.ศรีราชา  4 1/2 ชั้น                   3,581,078.00   
  จ.ชลบุรี                                        บาท            

                               หัก               3,219,437.64   
                               ค่าเสื่อมราคาสะสม   บาท            

                                                361,640.36 บาท 
  ------------------ --------- ---------------- -------------- --------------

  -----------------------------------------------------------------------
  ^(*)ทรัพย์สินของบริษัทดังกล่าวข้างต้นไม่ติดภาระค้ำประกันการกู้ยืมหรือวงเงินสินเชื่อใดๆ

  -----------------------------------------------------------------------

อาคารและพื้นที่ที่เช่าเพื่อใช้ในการประกอบธุรกิจ ณ วันที่ 31 ธันวาคม 2556

(1) สาขาย่อยพิษณุโลก

+-------------------+--------------+------------------+---------------+
| ที่ตั้ง               | พื้นที่ / อาคาร  | ลักษณะการเช่า      | ค่าเช่า         |
+-------------------+--------------+------------------+---------------+
| 459/1020 หมู่ที่ 3    | อาคารพาณิชย์ 1 | ทำสัญญาเช่า 2 ปี    | 8,500 บาท     |
| ถนนมิตรภาพ         | คูหา          |                  | ต่อเดือน        |
|                   |              | ตั้งแต่ 1 กรกฎาคม   |               |
| อ.เมือง จ.พิษณุโลก   | 3 1/2 ชั้น     | 2556             |               |
|                   |              |                  |               |
|                   |              | ถึง 30 มิถุนายน     |               |
|                   |              | 2558             |               |
+-------------------+--------------+------------------+---------------+

(2) สาขาย่อยนครราชสีมา

+--------------------+---------------+------------------+-------------+
| ที่ตั้ง                | พื้นที่ / อาคาร   | ลักษณะการเช่า      | ค่าเช่า       |
+--------------------+---------------+------------------+-------------+
| 2322/2 ถนนมิตรภาพ   | อาคารพาณิชย์ 1  | ทำสัญญาเช่า 1 ปี    | 126,312 บาท |
|                    | คูหา           |                  | ต่อปี         |
| อ.เมือง จ.นครราชสีมา |               | ตั้งแต่ 1 กันยายน    |             |
|                    | 4 1/2 ชั้น      | 2556             |             |
|                    |               |                  |             |
|                    |               | ถึง 31 สิงหาคม     |             |
|                    |               | 2557             |             |
+--------------------+---------------+------------------+-------------+

ที่ดิน อาคารและอุปกรณ์และค่าเสื่อมราคา

ที่ดินแสดงมูลค่าตามราคาทุน
อาคารและอุปกรณ์แสดงมูลค่าตามราคาทุนหลังหักค่าเสื่อมราคาสะสมและค่าเผื่อการด้อยค่าของสินทรัพย์
(ถ้ามี)

ค่าเสื่อมราคาของอาคารและอุปกรณ์คำนวณจากราคาทุนของสินทรัพย์โดยวิธีเส้นตรง
(ยกเว้นสินทรัพย์ที่ซื้อมาก่อนปี 2535 ใช้วิธียอดลดลง)
ตามอายุการให้ประโยชน์โดยประมาณดังต่อไปนี้

+--------------------------------------------------+-------------------+
|   อาคาร                                          | 20 ปี              |
+--------------------------------------------------+-------------------+
|   เครื่องตกแต่ง และอุปกรณ์สำนักงาน                     | 3 - 10 ปี          |
+--------------------------------------------------+-------------------+
|   ยานพาหนะ                                       | 5 ปี               |
+--------------------------------------------------+-------------------+

ค่าเสื่อมราคารวมอยู่ในการคำนวณผลการดำเนินงาน ไม่มีการคิดค่าเสื่อมราคาสำหรับที่ดิน

บริษัทตัดรายการที่ดิน อาคารและอุปกรณ์ ออกจากบัญชี
เมื่อจำหน่ายสินทรัพย์หรือคาดว่าจะไม่ได้รับประโยชน์
เชิงเศรษฐกิจในอนาคตจากการใช้หรือการจำหน่ายสินทรัพย์
รายการผลกำไรหรือขาดทุนจากการจำหน่ายสินทรัพย์ จะรับรู้
ในส่วนของกำไรหรือขาดทุนเมื่อบริษัทตัดรายการสินทรัพย์นั้นออกจากบัญชี

4.2 สินทรัพย์ไม่มีตัวตน - โปรแกรมคอมพิวเตอร์

(หน่วย: บาท)

  ------------------------------------------------ ----------------------
                                                   โปรแกรมคอมพิวเตอร์

  ราคาทุน                                           

  1 มกราคม 2554                                    1,068,615

  ซื้อเพิ่ม                                            -

  31 ธันวาคม 2555                                   1,068,615

  ซื้อเพิ่ม                                            -

  31 ธันวาคม 2556                                   1,068,615

  การตัดจำหน่ายสะสม                                  

  1 มกราคม 2554                                    810,946

  ค่าตัดจำหน่าย                                       45,523

  31 ธันวาคม 2555                                   856,469

  ค่าตัดจำหน่าย                                       39,827

  31 ธันวาคม 2556                                   896,296

  มูลค่าสุทธิตามบัญชี                                    

  31 ธันวาคม 2555                                   212,146

  31 ธันวาคม 2556                                   172,319

  ค่าตัดจำหน่ายที่รวมอยู่ในงบกำไรขาดทุน                    

  2555                                             45,523

  2556                                             39,827
  ------------------------------------------------ ----------------------

  สินทรัพย์ไม่มีตัวตน

ในการบันทึกและวัดมูลค่าของสินทรัพย์ไม่มีตัวตน ณ วันที่ได้มา
ตลอดจนการทดสอบการด้อยค่าในภายหลัง

ฝ่ายบริหารจำเป็นต้องประมาณการกระแสเงินสดที่คาดว่าจะได้รับในอนาคตจากสินทรัพย์
รวมทั้งการเลือกอัตราคิดลดที่เหมาะสมในการคำนวณหามูลค่าปัจจุบันของกระแสเงินสดนั้น ๆ

สินทรัพย์ไม่มีตัวตนและค่าตัดจำหน่าย

สินทรัพย์ไม่มีตัวตนแสดงมูลค่าตามราคาทุนหักค่าตัดจำหน่ายสะสมและค่าเผื่อการด้อยค่าสะสม (ถ้ามี)
ของสินทรัพย์นั้น

บริษัทตัดจำหน่ายสินทรัพย์ไม่มีตัวตนที่มีอายุการให้ประโยชน์จำกัดอย่างมีระบบตลอดอายุการให้ประโยชน์
เชิงเศรษฐกิจของสินทรัพย์นั้น
และจะประเมินการด้อยค่าของสินทรัพย์ดังกล่าวเมื่อมีข้อบ่งชี้ว่าสินทรัพย์นั้นเกิดการด้อยค่า
บริษัทจะทบทวนระยะเวลาการตัดจำหน่ายและวิธีการตัดจำหน่ายของสินทรัพย์ไม่มีตัวตนดังกล่าวทุกสิ้นปีเป็นอย่างน้อย
ค่าตัดจำหน่ายรับรู้เป็นค่าใช้จ่ายในส่วนของกำไรหรือขาดทุน

สินทรัพย์ไม่มีตัวตนที่มีอายุการให้ประโยชน์จำกัดคือ โปรแกรมคอมพิวเตอร์ มีอายุการให้ประโยชน์
10 ปี

การด้อยค่าของสินทรัพย์

ทุกวันสิ้นรอบระยะเวลารายงาน บริษัทจะทำการประเมินการด้อยค่าของที่ดิน
อาคารและอุปกรณ์หรือสินทรัพย์

ไม่มีตัวตน หากมีข้อบ่งชี้ว่าสินทรัพย์ดังกล่าวอาจด้อยค่า
บริษัทฯรับรู้ขาดทุนจากการด้อยค่าเมื่อมูลค่าที่คาดว่าจะได้รับคืน

ของสินทรัพย์มีมูลค่าต่ำกว่ามูลค่าตามบัญชีของสินทรัพย์นั้น ทั้งนี้ มูลค่าที่คาดว่าจะได้รับคืนหมายถึง
มูลค่ายุติธรรมหักต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า

บริษัทจะรับรู้รายการขาดทุนจากการด้อยค่าในส่วนของกำไรหรือขาดทุน

หากในการประเมินการด้อยค่าของสินทรัพย์
มีข้อบ่งชี้ที่แสดงให้เห็นว่าผลขาดทุนจากการด้อยค่าของสินทรัพย์ที่รับรู้ในงวดก่อนได้หมดไปหรือลดลง
บริษัทจะประมาณมูลค่าที่คาดว่าจะได้รับคืนของสินทรัพย์นั้น
และจะกลับรายการผลขาดทุนจากการด้อยค่าที่รับรู้ในงวดก่อนก็ต่อเมื่อมีการเปลี่ยนแปลงประมาณการที่ใช้กำหนดมูลค่าที่คาดว่าจะได้รับคืนภายหลังจากการรับรู้ผลขาดทุนจากการด้อยค่าครั้งล่าสุด
โดยมูลค่าตามบัญชีของสินทรัพย์ที่เพิ่มขึ้นจากการกลับรายการผลขาดทุนจากการด้อยค่าต้องไม่สูงกว่ามูลค่าตามบัญชีที่ควรจะเป็น
หากกิจการไม่เคยรับรู้ผลขาดทุนจากการด้อยค่าของสินทรัพย์ในงวดก่อนๆ
บริษัทจะบันทึกกลับรายการผลขาดทุนจากการด้อยค่าของสินทรัพย์โดยรับรู้ไปในส่วนของกำไรหรือขาดทุนทันที

ภาระผูกพันเกี่ยวกับสัญญาเช่าดำเนินงาน

บริษัทได้เข้าทำสัญญาเช่าดำเนินงานที่เกี่ยวข้องกับการเช่าอาคารสำนักงาน อุปกรณ์และบริการอื่น ๆ

ณ วันที่ 31 ธันวาคม 2556 บริษัท
มีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าดำเนินงานที่บอกเลิกไม่ได้ ดังนี้

+------------------------------------+---------------------------------+
|                                    |   ล้านบาท                        |
+------------------------------------+---------------------------------+
|   จ่ายชำระภายใน                     |                                 |
+------------------------------------+---------------------------------+
|   ภายใน 1 ปี                        | 0.04                            |
+------------------------------------+---------------------------------+

4.3 เงินลงทุนในหลักทรัพย์

สรุปเงินรายได้จากการลงทุน

จำนวนเงิน : พันบาท

การบริหารความเสี่ยงจากการลงทุน

1. บริษัทกำหนดนโยบายการลงทุน
โดยคำนึงความเสี่ยงด้วยการจำกัดวงเงินการลงทุนตามระดับความเสี่ยง

โดยพิจารณาจากระดับความเสี่ยง กฎหมายคุ้มครองเงินฝาก ตราสารหนี้ที่ออก สั่งจ่าย รับรอง
รับอาวัล หรือค้ำประกัน

โดยรัฐบาลไทย ธนาคารแห่งประเทศไทย ลงทุนในตราสารหนี้ที่ถูกจัดอันดับความน่าเชื่อถือไม่ต่ำว่า
A-

2. บริษัทกระจายการลงทุนในหลายหมวดธุรกิจ จะไม่ลงทุนกับกลุ่มบริษัทใดบริษัทหนึ่ง
จะลงทุนในประเภทของ

สินทรัพย์หลายประเภท ตามกฎเกณฑ์ และสัดส่วนในการลงทุนที่สำนักงาน คปภ. ประกาศกำหนด

3. เพื่อรักษาสภาพคล่องให้เพียงพอ
บริษัทมีการบริหารจัดการการเลือกลงทุนในสินทรัพย์ที่มีสภาพคล่องสูง
ลงทุนในรูปเงินฝากกับธนาคารพาณิชย์ที่มีความมั่นคง
เพื่อรักษาระดับเงินสดในมือให้อยู่ในระดับที่เหมาะสมตลอดเวลา เพื่อเพียงพอ

ต่อการชำระหนี้ที่ถึงกำหนด ทำให้เชื่อมั่นว่าความเสี่ยงด้านสภาพคล่องอยู่ในระดับควบคุมได้

4.4 ทรัพย์สินไปวางเป็นประกัน

หลักทรัพย์ประกันวางไว้กับนายทะเบียน

ณ วันที่ 31 ธันวาคม 2556 และ 2555
บริษัทได้วางหลักประกันไว้กับนายทะเบียนตามพระราชบัญญัติประกันวินาศภัย ดังนี้

(หน่วย: ล้านบาท)

  --------------------- ------------ ------------ ------------ ------------
                        2556                      2555         

                        ราคาทุน       มูลค่ายุติธรรม   ราคาทุน       มูลค่ายุติธรรม

  เงินฝากธนาคาร          14.0         14.0         14.0         14.0
  --------------------- ------------ ------------ ------------ ------------

ทรัพย์สินที่จัดสรรไว้เป็นเงินสำรองไว้กับนายทะเบียน

ณ วันที่ 31 ธันวาคม 2556 และ 2555
บริษัทได้วางหลักทรัพย์ไว้เป็นเงินสำรองประกันภัยกับนายทะเบียน

ตามพระราชบัญญัติประกันวินาศภัย ดังต่อไปนี้

(หน่วย: ล้านบาท)

  ------------------------ ---------- ------------ ---------- ------------
                           2556                    2555       

                           ราคาทุน     มูลค่ายุติธรรม   ราคาทุน     มูลค่ายุติธรรม

  พันธบัตรรัฐบาล              40.0       40.2         40.0       39.9

  เงินฝากธนาคาร             -          -            10.0       10.0

  รวม                      40.0       40.2         50.0       49.0
  ------------------------ ---------- ------------ ---------- ------------

4.5 เงินให้กู้ยืม

บริษัทไม่มีนโยบายให้กู้ยืมแก่บุคคลภายนอก แต่จะให้กู้ยืมเฉพาะพนักงาน
โดยกำหนดระเบียบและวิธีปฏิบัติ
ในเรื่องเงินให้กู้ยืม แต่ทั้งนี้จะต้องปฏิบัติตามเงื่อนไขในประกาศของกระทรวงพาณิชย์ “เรื่อง
การลงทุนประกอบธุรกิจอื่นของบริษัทประกันวินาศภัย”

4.6 นโยบายการลงทุนในบริษัทย่อย และบริษัทร่วม

บริษัทไม่มีบริษัทย่อยและบริษัทร่วม และไม่มีการถือหุ้นในบริษัทใดตั้งแต่ร้อยละ 5
ขึ้นไปของทุนชำระแล้ว

ของบริษัทนั้น

5. ข้อพิพาททางกฎหมาย

- คดีที่มีผลกระทบด้านลบต่อสินทรัพย์

บริษัทไม่มีข้อพิพาททางกฎหมายที่บริษัทเป็นคู่ความหรือคู่กรณีในคดีที่อาจมีผลกระทบด้านลบ

ต่อสินทรัพย์ของบริษัท
โดยทุกคดีเป็นคดีที่เกิดจากการดำเนินงานปกติของบริษัทและไม่มีคดีใดที่มีจำนวนสูงกว่า

ร้อยละ 5 ของส่วนของผู้ถือหุ้น หรือร้อยละ 10 ของสินทรัพย์หมุนเวียน ณ วันสิ้นปีบัญชี 2555

- คดีที่มีผลต่อการดำเนินธุรกิจอย่างมีนัยสำคัญแต่ไม่สามารถประเมินเป็นตัวเลขได้

-ไม่มี-

- คดีที่มิได้เกิดจากการประกอบธุรกิจโดยปกติของบริษัท

-ไม่มี-

6. ข้อมูลทั่วไป

+-----------------------------+----------------------------------------+
| ชื่อ                          | บริษัท อินทรประกันภัย จำกัด (มหาชน)          |
+-----------------------------+----------------------------------------+
| ประเภทธุรกิจ                  | รับประกันวินาศภัย                          |
+-----------------------------+----------------------------------------+
| ทุนจด                        | หุ้นสามัญ 10 ล้านหุ้น มูลค่าที่ตราไว้หุ้นละ 10 บาท  |
| ทะเบียนและเรียกชำระเต็มมูลค่าแล้ว | รวม 100 ล้านบาท                         |
|                             |                                        |
|                             | เป็นหล                                  |
|                             | ักทรัพย์จดทะเบียนในตลาดหลักทรัพย์แห่งประเทศไทย |
|                             |                                        |
|                             | ใช้คำย่อว่า “INSURE” ตั้งแต่วันที่ 1 มีนาคม 2534 |
+-----------------------------+----------------------------------------+
| การถือหุ้นในนิติบุคคลอื่นตั้งแต่ร้อยละ  | - ไม่มี -                                |
| 10 ขึ้นไป                     |                                        |
+-----------------------------+----------------------------------------+
| สถานที่ตั้งสำนักงานใหญ่           | 364/29 ถนนศรีอยุธยา เขตราชเทวี            |
|                             | กรุงเทพมหานคร 10400                     |
+-----------------------------+----------------------------------------+
| เลขทะเบียนบริษัท               | 0107537000394                          |
+-----------------------------+----------------------------------------+
| โทรศัพท์                      | 0 2247 9261, 0 2247 6570               |
+-----------------------------+----------------------------------------+
| โทรสาร                      | 0 2247 9260                            |
+-----------------------------+----------------------------------------+
| Website                     | www.indara.co.th                       |
+-----------------------------+----------------------------------------+
| E-mail                      | contact@indara.co.th                   |
+-----------------------------+----------------------------------------+

ปัจจุบันบริษัทมีสาขา 5 สาขา ดังนี้

+---+-----------------+-------------------------------------------------+
| 1 | สาขาเชียงใหม่     |                                                 |
| . |                 |                                                 |
+---+-----------------+-------------------------------------------------+
|   | ผู้จัดการสาขา      | นางสาวสุจิรา อ้ายพิงค์                               |
+---+-----------------+-------------------------------------------------+
|   | สำนักงานตั้งอยู่เลขที่ | 310 ถนนเชียงใหม่-ลำปาง แขวงนครพิงค์                 |
|   |                 |                                                 |
|   |                 | ตำบลป่าตัน อำเภอเมือง จังหวัดเชียงใหม่ 50000           |
|   |                 |                                                 |
|   |                 | โทรศัพท์ : 0 5325 1981, 0 5325 1398 – 9           |
|   |                 |                                                 |
|   |                 | โทรสาร : 0 5325 1980                            |
+---+-----------------+-------------------------------------------------+

+---+-----------------+-------------------------------------------------+
| 2 | สาขาหาดใหญ่      |                                                 |
| . |                 |                                                 |
+---+-----------------+-------------------------------------------------+
|   | ผู้จัดการสาขา      | นายพงษ์พันธ์ รัตนเลิศ                                |
+---+-----------------+-------------------------------------------------+
|   | สำนักงานตั้งอยู่เลขที่ | 61/11 ถนนราษฎร์อุทิศ ตำบลหาดใหญ่                    |
|   |                 |                                                 |
|   |                 | อำเภอหาดใหญ่ จังหวัดสงขลา 90110                    |
|   |                 |                                                 |
|   |                 | โทรศัพท์ : 0 7425 3058 - 9                        |
|   |                 |                                                 |
|   |                 | โทรสาร : 0 7425 3057                            |
+---+-----------------+-------------------------------------------------+

+---+-----------------+-------------------------------------------------+
| 3 | สาขาแหลมฉบัง     |                                                 |
| . |                 |                                                 |
+---+-----------------+-------------------------------------------------+
|   | ผู้จัดการสาขา      | นายนพพร มั่นนรกิจ                                  |
+---+-----------------+-------------------------------------------------+
|   | สำนักงานตั้งอยู่เลขที่ | 4/19 ถนนสุขุมวิท กม. 129                           |
|   |                 |                                                 |
|   |                 | ตำบลทุ่งสุขลา อำเภอศรีราชา จังหวัดชลบุรี 20230          |
|   |                 |                                                 |
|   |                 | โทรศัพท์ : 0 3849 1366 - 8                        |
|   |                 |                                                 |
|   |                 | โทรสาร : 0 3849 1365                            |
+---+-----------------+-------------------------------------------------+

+---+-----------------+-------------------------------------------------+
| 4 | ส               |                                                 |
| . | าขาย่อยนครราชสีมา |                                                 |
+---+-----------------+-------------------------------------------------+
|   | ผู้จัดการสาขา      | นางนฤษา ไชยาคม                                  |
+---+-----------------+-------------------------------------------------+
|   | สำนักงานตั้งอยู่เลขที่ | 2322/2 ถนนมิตรภาพ ตำบลในเมือง                     |
|   |                 |                                                 |
|   |                 | อำเภอเมือง จังหวัดนครราชสีมา 30000                  |
|   |                 |                                                 |
|   |                 | โทรศัพท์ : 0 4421 3986                            |
|   |                 |                                                 |
|   |                 | โทรสาร : 0 4421 3795                            |
+---+-----------------+-------------------------------------------------+

+---+-----------------+-------------------------------------------------+
| 5 | สาขาย่อยพิษณุโลก   |                                                 |
| . |                 |                                                 |
+---+-----------------+-------------------------------------------------+
|   | ผู้จัดการสาขา      | นายธนเฉลิมชัย คุณาธีรวรรณ                           |
+---+-----------------+-------------------------------------------------+
|   | สำนักงานตั้งอยู่เลขที่ | 459/1020 หมู่ที่ 3 ถนนมิตรภาพ                        |
|   |                 |                                                 |
|   |                 | อำเภอเมือง จังหวัดพิษณุโลก 65000                     |
|   |                 |                                                 |
|   |                 | โทรศัพท์ : 0 5522 4325-6                          |
|   |                 |                                                 |
|   |                 | โทรสาร : 0 5522 4038                            |
+---+-----------------+-------------------------------------------------+

ชื่อและสถานที่ตั้งของบุคคลอ้างอิงอื่นๆ

+-------------------------+--------------------------------------------+
| นายทะเบียนหลักทรัพย์        | บริษัท ศูนย์รับฝากหลักทรัพย์ (ประเทศไทย) จำกัด      |
|                         |                                            |
|                         | เลขที่ 62 อาคารตลาดหลักทรัพย์แห่งประเทศไทย       |
|                         |                                            |
|                         | ถนนรัชดาภิเษก เขตคลองเตย กรุงเทพมหานคร 10110  |
|                         |                                            |
|                         | โทรศัพท์ : 0 2229 2000 0 2656 5656 โทรสาร :  |
|                         | 0 2654 5649                                |
+-------------------------+--------------------------------------------+

  -------------------------- --------------------------------------------
  ผู้แทนผู้ถือหุ้นกู้                 - ไม่มี -

  -------------------------- --------------------------------------------

+-------------------------+--------------------------------------------+
| ผู้สอบบัญชี                 | บริษัท สำนักงานเอินส์ท แอนด์ ยัง จำกัด             |
|                         |                                            |
|                         | โดย นางนงลักษณ์ พุ่มน้อย                        |
|                         |                                            |
|                         | ชั้น 33 อาคารเลครัชดา 193/136-137 ถนนรัชดาภิเษก |
|                         |                                            |
|                         | คลองเตย กรุงเทพมหานคร 10110                 |
|                         |                                            |
|                         | โทรศัพท์ : 0 2264 0777                       |
|                         |                                            |
|                         | โทรสาร : 0 2264 0789-90                    |
+-------------------------+--------------------------------------------+

+-------------------------+--------------------------------------------+
| ธนาคารพาณิชย์ที่ติดต่อประจำ   | ธนาคารกรุงไทย จำกัด (มหาชน) ถนนศรีอยุธยา       |
|                         |                                            |
|                         | เลขที่ 513 ถนนศรีอยุธยา                        |
|                         |                                            |
|                         | แขวงถนนพญาไท เขตราชเทวี กรุงเทพมหานคร 10400  |
|                         |                                            |
|                         | โทรศัพท์ : 0 2245 2398 โทรสาร: 0 2246 2855   |
|                         |                                            |
|                         | ธนาคารกสิกรไทย สาขาถนนรางน้ำ                 |
|                         |                                            |
|                         | เลขที่ 4/14 ถนนรางน้ำ แขวงถนนพญาไท            |
|                         |                                            |
|                         | เขตราชเทวี กรุงเทพมหานคร 10400               |
|                         |                                            |
|                         | โทรศัพท์ : 0 2247 0077 0 2247 0730 โทรสาร :  |
|                         | 0 2640 0128                                |
|                         |                                            |
|                         | ธนาคารไทยพาณิชย์ จำกัด (มหาชน) สำนักงานใหญ่     |
|                         |                                            |
|                         | เลขที่ 9 ถนนรัชดาภิเษก แขวงจตุจักร เขตจตุจักร      |
|                         |                                            |
|                         | กรุงเทพมหานคร 10900                         |
|                         |                                            |
|                         | โทรศัพท์ : 0 2544 5229 โทรสาร : 0 2544 2969  |
+-------------------------+--------------------------------------------+

  ---------------------------------- ------------------------------------
  ที่ปรึกษาหรือผู้จัดการภายใต้สัญญาการจัดการ   - ไม่มี -

  ---------------------------------- ------------------------------------